Поповзенёвы (Sittidae) суть малы співакы (11-18 цм), з великов головов, міцным дзёбаком, куртыма силныма ногами з острыма пазурами і куртым хвостом. Бывають релатівно пестры, обі поглавя суть тых самых фарб, або дуже подобны. Суть то скоро чісто стромовы птахы, лїзучі по кменї, дакілько видів ся але приспособило жывоту на скалах. Суть то інсектопожераючі, але можуть ся жывити і насїнём. Родина обсягує єдиный род з 24 видами. Жыють в Северній Америцї, Евразії і Австралії. В Европі жыють три виды.